lflage/wiki-talks huggingface dataset:
Vita:Bartolomé Colón

message: Ha másik huszonkét wiki elég nevezetesnek tartja, nálunk is elfér, ha már vette valaki a fáradságot, hogy lértrehozza. Ha 18 éves focistapalánták tucatjával elférnek, akkor ő is. Egy enciklopédia nem baj, ha megpróbál univerzális lenni. Voxfax vita 2021. április 3., 07:20 (CEST)
thread_title:  Nevezetessége
Vita:Bulgan járás (Keleti tartomány, Mongólia)

message: Nekem nem jön ki az egyértelműsítés, mivel a Keleti tartomány maga is egyértelműsítve van, tehát nem egyértelmű. Bináris ide Kelt: Wikipédia,  2021. április 3., 12:04 (CEST)
replies: text: Így már rendben van? Vadaro vita 2021. április 3., 13:35 (CEST)
replies: text: :Gondolom. :-) Ha Mongóliában van több ilyen járás. Bináris ide Kelt: Wikipédia,  2021. április 3., 14:06 (CEST)
thread_title:  Cím
Vita:Kábítószerek

message: A magyar wikipédián több cikk is megemlíti a kábítószereket – legtöbbször hibásan definiálva – de önálló cikk eddig még nem született.  Az eligazodás és átláthatóság érdekében ez a cikk tisztázni igyekszik, a drogok, a tudatmódosítók, narkotikumok és kábítószerek közötti különbséget és kapcsolatot. A témában érdeklődő olvasót eddig erről a lapról a “kábítószer” átirányítása hibásan a pszichoaktív szerekhez vitte.  Ez elfogadhatatlan, mert a pszichoaktív szerek nem kábítószerek (bár van közöttük olyan is). Ez a cikk közös munka, melynek megírásában egyenértékű társszerzőként misibacsi ügyelt a közérthetőségére a szakzsargon csiszolására. Pharmattila vita 2021. április 3., 17:52 (CEST)

message: Néhány meglátás a cikkel kapcsolatban:
"A dependencia vagy szerfüggőség bizonyos anyagokkal szemben kialakuló pszichés és fizikai függőséget jelent."
A dependencia esetében mindig együtt jelentkezik a pszichés és fizikai függőség is? Ugyanis a fenti mondatnak ez az értelme. Ha létrejöhet csak az egyik vagy csak a másik, akkor némileg átfogalmazásra szorul.
"Egy pszichotrop anyagnak az a képessége, hogy milyen mértékben képes azonnali jó érzést, örömöt, pszichés kielégülést előidézni a szer használójában"
Véleményem szerint kicsit pontatlan az "azonnali" szó használata. A fenti mondatból az következne, hogy az az anyag, ami csak 5 mp késleltetéssel érezteti a hatását, annak nincs is abúzuspotenciálja. Javaslom, hogy írjuk át valami ilyesmire: "Egy pszichotrop anyagnak az a képessége, hogy milyen mértékben és milyen gyorsan képes jó érzést, örömöt, pszichés kielégülést előidézni a szer használójában."
"Az elnevezést akkor használják, ha az egyén önmaga örömének kielégítése érdekében, erős belső kényszert érez a kábítószer használatára"
Szerintem nem csak az lehet motiváló erő, hogy valaki eufórikus érzést akar önmagának okozni. Hajthat valakit az is, hogy megszüntesse a szenvedését (amely szenvedést akár elvonási tünetek is okozhatnak).
"A WHO ellenőrzése alá eső pszichotrop szerek csoportosítása: Marihuána: orvosi felhasználása: nincs"
Ezek szerint marihuánát / kannabiszt nem használnak orvosi célra, és amikor mégis erről van szó a közbeszédben, akkor a kannabinoidokat értik alatta? Tényleg nem tudom, csak kérdem. Többször is olvastam felületes hírekben az orvosi felhasználásáról, amit én mindig úgy képzeltem el, hogy a beteg elszív egy marihuánás cigit :) - Assaiki vita 2021. június 10., 21:16 (CEST)
thread_title:  Észrevételek
Vita:Franciasaláta

message: Sziasztok! A kép, jobbra fent, teljesen fals, nem a franciasalátát ábrázolja, de mégcsak az alatta található leírásnak sem felel meg, hiszen egy vaníliafagylalt köré öntött gyümölcsbefőttet ábrázol! 212.108.234.137 (vita) 2023. január 11., 15:02 (CET)
thread_title:  A kép
Vita:Zsiguljovszk

message: És ha már itt vagyunk, emlékezzünk meg borzongva a Szovjetunió legnépszerűbb söréről, amihez képest a Kőbányai a távoli magaslat: Жигулёвское. Bináris ide Kelt: Wikipédia,  2021. április 4., 11:21 (CEST)
replies: text: Melyet még eredetileg sem itt, hanem Szamarában készítettek, később meg sok más városban is. Vadaro vita 2021. április 4., 11:34 (CEST)
replies: text: :És a Lada Szamarát, ami egy Zsiguli? Bináris ide Kelt: Wikipédia,  2021. április 4., 11:59 (CEST)
replies: text: ::Azt meg a túlsó parti Togliattiban, bár talán Zsiguljovszkban is lehet valamilyen üzeme, ezt nem tom. Vadaro vita 2021. április 4., 12:56 (CEST)
thread_title:  Zsiguljovszkoje
Vita:Sárkányszív (musical)

message: * https://www.jegy.hu/program/szolnoki-peter-moravetz-levente-sarkanysziv-117360
* https://magyarnemzet.hu/kultura/sarkanysziv-8646753/
* http://moravetzprodukcio.hu/sarkanysziv/
* https://szinhaz.online/sarkanysziv-cimmel-tart-musical-bemutatot-a-magyar-tortenelmi-szinhaz/
* https://deszkavizio.hu/a-sarkanysziv-cimu-musicallel-debutal-a-magyar-tortenelmi-szinhaz/ - Akela vita 2021. április 4., 12:58 (CEST)
thread_title:  Másolva innen
Vita:Szaládi Károly

message: Ahogy láttam, 2017-ben már egyszer feljavítandóba lett téve, akkor feljavítás híján törölve lett. Szerintem most is át kéne tenni. Újra létre lett hozva, ezúttal ő írta saját magáról, borzalmas helyesírással, random angol szavak használatával (pl. "international concerts", "bass" - miért nem lehet magyarul leírni, hogy "nemzetközi koncertek" és "basszusgitár"?), tipikus rajongói/zenekari honlapra való megfogalmazással, a diszkográfia szakasz pedig kész káosz (linkelés szempontjából, illetve angol nyelvű kifejezés itt is van: "compilation album"). Forrást persze nem adott semmihez. Találtam két interjút vele, szóval rezeg a léc, az együtteseiről is találtam forrásokat, így nekem határeset a nevezetesség szempontjából, de én ebben a formában nem tartanám meg a fő névtérben. GhostDestroyer100 vita 2021. április 4., 19:06 (CEST)

message: Törlési megbeszélés eredményeképpen feljavítóba téve. Kemenymate vita 2021. április 12., 22:33 (CEST)
thread_title:  Törlési megbeszélés eredménye
Vita:Vándorkiállítók Társasága

message: Az Императорская Академия художеств-t szerencsésebb cárinak fordítani, mivel az imperatorszkaja jelentése nem birodalmi, hanem elvben császári. https://kartaslov.ru/значение-слова/императорский  Mivel azonban a 19. század óta az orosz uralkodókat csak cárként emlegetjük nem császárként, ezért a félreértések elkerülése miatt általában cárinak fordítják – fordítjuk ezt a szót. Másrészt idegen nyelvű wikipédia szócikkére nem linkelünk – ami nekem sem tetszik – helyette a wd-sablont alkalmazzuk. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. április 4., 20:45 (CEST)
replies: text: @Sepultura: Köszönöm. Nem éreztem én sem tökéletes megoldásnak, az angol szócikk miatt válaztottam. Legyen tehát Cári.  Csiszkopp vita 2021. április 5., 14:19 (CEST)
thread_title:  Imperatorszkij
Vita:Fort Lewis

message: A cikkben jelenleg lévő koordináták nem jók (é. sz. 47° 06′ 21″, ny. h. 122° 33′ 50″), mivel ez a település belsejében van. Átírtam a Wikidatában, mert az OSM-ből kinyerhető volt az érték. misibacsi*üzenet 2021. április 5., 06:07 (CEST)
thread_title:  Koordináták
Vita:Az alkohol hatása az emberi szervezetre

message: Szerintem jobb lenne: Az alkohol hatása az emberi szervezetre. A hatás elég egyes számban, és hatás... szervezetre. A bevezetőben „reakciót válthat ki az emberi testben”, ott már rendben van a testben. – Vépi vita 2021. április 5., 11:28 (CEST)
thread_title:  A címről
Fájlvita:Az Alapítvány vizitelő Bohócdoktorai.jpeg

message: E fotóval, valamint a :Fájl:Munka közben.jpeg képpel, illetve annak első változatával együtt – mely utóbbi az EXIF-adatok szerint Canon EOS 450D géppel készült 2010. március 10-én (saját gépre mentés után tekinthető meg) – három képet töltött fel a szerkesztő, és mindhárom különböző fényképezőgépekkel készült. Kétséges, hogy mindegyik saját munka, valószínűbb, hogy megbízott fotós(ok) képeit töltötte fel valaki az alapítványtól. Ilyen esetben azonban írásos engedélyre van szükség az alapítvány részéről. – Regasterios vita 2021. április 5., 12:56 (CEST)
thread_title:  Licenc vitatása
Fájlvita:Munka közben.jpeg

message: A :Fájl:Az Alapítvány vizitelő Bohócdoktorai.jpeg-gel, valamint e fotóval, illetve első változatával együtt – mely utóbbi az EXIF-adatok szerint Canon EOS 450D géppel készült 2010. március 10-én (saját gépre mentés után tekinthető meg) – három képet töltött fel a szerkesztő, és mindhárom különböző fényképezőgépekkel készült. Kétséges, hogy mindegyik saját munka, valószínűbb, hogy megbízott fotós(ok) képeit töltötte fel valaki az alapítványtól. Ilyen esetben azonban írásos engedélyre van szükség az alapítvány részéről. Ez a kép az említetten kívül a kisgyerek képmása miatt is problémás. – Regasterios vita 2021. április 5., 13:00 (CEST)
thread_title:  Licenc vitatása
Vita:Tatár Wikipédia

message: Eléggé valószínütlen, hogy sikert lehet elérni ezzel a holmival a nemzetközi szócikkíró versenyen. De ahogy egy báróPierre de Coubertin megjegyezte: a részvétel a fontos. OsvátA vita 2021. április 5., 17:30 (CEST)
thread_title:  Kérdőjel
Vita:Toso Lizsev

message: Életéről egy mondat (!) az élete szakaszban, plusz hogy nem volt párttag, aztán besűrítve ide minden műve. A szerzőnek javaslom a Hogyan írhatok jó szócikket? tanulmányozásra. Élő személynél meg mindig fel szoktuk tenni a vitalapra a  sablont! Ne másnak kelljen ezeket utánad megcsinálni Viröngy! Fogalmazásnál meg nem használunk olyan szavakat, hogy jelenleg meg hasonlók. Nem napilapot írunk, hanem lexikont! – M. V. ✉  2021. április 6., 18:21 (CEST)
thread_title:  Átdolgozandó
Vita:Távközlési Kutató Intézet

message: Mikor költözött a Gábor Áron utcába,1950-ben? Ha az államosítás 1949-ben volt, akkor talán jól fejtettem meg a rejtvényt. Azért nem ártana konkrétan megadni a dátumot! Voxfax vita 2021. április 7., 20:02 (CEST)
replies: text: A megfejtés kitűnő. A TKI maga, mint az irodalomjegyzékből is kitűnik, 1950-től számolta az éveit. (Hiszen az alapítás 1949 utolsó napjaiban történt.) Azt nem hiszem, hogy pontosabb dátumot lehet egy folyamatosan épülő beruházáshoz megadni, nyilván fokozatosan kerültek át az osztályok. (Amelyik átkerült; mert a TKI-II maradt az Izzóban.) De megkérdezem a szerzőt, nem akarja-e átfogalmazni a mondatát a „következő évről”. – Garamond vita 2021. április 7., 21:03 (CEST)
replies: text: :Köszönöm. Itt nem szeretik a múlt században, évtizedben, hónapban, héten relatív időmeghatározást. Jobb pontosan kiírni. Magam három évig dolgoztam ott, ebből kettő kényszermunka (katonaság) volt. Engem az Andrássy 60.-ra emlékeztetett maga az épület. Olyan ötvenes évekbeli volt még '70-ben is... Voxfax vita 2021. április 7., 21:18 (CEST)
replies: text: ::Én csak termelési gyakorlaton voltam ott (és amikor végzés után munkát kerestem, akkor jártam ott futólag – de túlságosan mikrohullám volt, amit ajánlani tudtak, én meg szoftveresként akartam elhelyezkedni). A téves lekérdezési időpontokat köszönöm, hogy megtaláltad. Egyet én is fogtam, de ezek szerint nem mindet. A csuda tudja, hogy maradtak benne, de hát ilyenek a sajtóhibák.

text: ::A relatív időmeghatározásban nincs teljesen igazad, nem azt nem szeretik, hogy „1949-hez képest egy évvel később”, hanem azt, hogy „tavaly”, „három éve”, meg „mostanra”. Ezeket én is javítani szoktam. Azt (majdnem) csak stiláris kérdésnek érzem, ha egy pontosan megadott időponthoz relatív adat szerepel, akár úgy is, hogy „a forradalom 10. évfordulóján”. Azért csak majdnem, mert enciklopédia-szerűbb, ha nem kell az olvasónak visszalapozni, hanem odaírjuk, esetleg csak megjegyzésként, hogy „a forradalom 10. évfordulóján (1924-ben).”

text: ::Megkérdeztem a szerzőt a megfogalmazásról, mert az 1950-51 szerintem nem jobb, mint ahogy szerepelt. (Nem én vagyok a szerző, én csak bértollnok vagyok, valójában HMArnold szerkesztő írását teszem át wikiszövegbe. És itt-ott próbálok belebeszélni.) – Garamond vita 2021. április 8., 01:17 (CEST)
thread_title:  Következő évben?
Vita:Nád-ér

message: A Lator-patak szócikk úgy említi a Nád-eret, mint a Lator-patak szinonímáját. Az itteni szubcsonknyi szöveg alapján viszont úgy tűnik, hogy a Nád-ér csak az alsó szakasza a Lator-pataknak.
Ha az első az igaz, akkor csupán átirányítás maradna a Lator-patak szócikkhez, a szöveg törlésre kerülne.
Ha a második igaz, akkor viszont a jelenlegi szöveg menne a másik szócikkbe és a név átirányítás maradna.
Levettem a szubcsonk-sablont, mert fontosabbnak tartaom a fenti kérdés tisztázását, mint azt, hogy néhány nap alatt elpuciljuk a szöveget.--Linkoman vita 2021. április 7., 20:28 (CEST)
thread_title:  Összevonandó
Vita:Mézhamisítás

message: Ideteszek hivatalos méhészeti oldalakat a hamisítást mutató tippekkel. Ha egy tippet többen is megosztottak, mehet a cikkbe.
* https://bodomeheszet.hu/mezteszt-trukkok-hogy-kiszurd-a-hamis-mezet - 7 tipp
* https://andomeheszet.hu/index.php/8-hirek/55-hogyan-ismerjuk-fel-a-hamis-mezet  Elemzés és 4 tipp
* https://sagimeheszet.hu/blog/hogyan-keszul-a-hamis-mez hamisitasi módok és hüvelykujj tipp
* https://tudomanyplaza.hu/mezhamisitas-uj-eredmenyek-a-mez-eredetenek-kimutatasaban/ laboratóriumi referenciaanyagok
– Rodrigó  ⇔ 2021. április 8., 09:40 (CEST)
thread_title:  Igazi méz azonosítási tippek
Vita:Baróti Lajos (irodalomtörténész, 1856–1933)

message: Baróti Lajos egyenesági leszármazottjaként szükségesnek látom egyes adatok kibővítését, de legfőképpen fényképének elhelyezését. https://commons.wikimedia.org/wiki/File:Bar%C3%B3ti_Lajos_t%C3%B6rt%C3%A9n%C3%A9sz.jpg 
replies: text: Válasz a vitalapomon. – Tacsipacsi vita 2021. április 9., 04:16 (CEST)
thread_title:  Fénykép
Vita:Tóth Imre (politikus, 1915–1999)

message: Egy anon beírta, hogy családtagként emlékszik az 1999-es temetésre, forrást azonban nem mellékelt. Az 1996-os dátum is elnagyolt, de legalább van forrása. Amennyiben hozzátartozó jár erre, kérem jelentkezzen, egy halotti anyakönyvi kivonat rendezné a mostani bizonytalan adatok helyzetét. Egyébként az Arcanumban nem találtam nyomát, de ilyen névvel bármi előfordulhat. Palotabarát vita 2021. április 9., 01:37 (CEST)
replies: text: Ismét jött egy anon, és beírta halálozási dátumnak 1999. április 1-jét (hely nélkül), de ismét nem adott meg forrást. Újfent ellenőriztem, megint nem tudtam megerősíteni. Bízzunk benne, hátha egyszer valaki megad egy forrást. Pallor vita 2022. szeptember 12., 11:55 (CEST)
thread_title: Halálozási dátum
Vita:Saša Milivojev

message: Ez a lap már egyszer törölve volt. OsvátA vita 2021. április 9., 07:30 (CEST)
replies: text: Az oldal ok nélküli azonnali törlése rongálás, diszkrimináció és erőszak.  Legyen udvarias és adjon időt fordítóknak és lektoroknak. Nagyon hálásak lennénk, ha segíthetnél a szöveg jobbá tételében 105.182.106.189 (vita) 2021. április 9., 07:39 (CEST)

message: Törlési megbeszélés eredményeképpen törölve. Kemenymate vita 2021. április 12., 22:24 (CEST)
thread_title:  Törlési megbeszélés eredménye
Vita:Drvengrad

message: Én nem fogom visszanevezni, de valaki magyarázza meg, hogy miért ne a hivatalos szerb nevet használjuk. A szerkesztő által megadott német link pedig sehol sem írja konkrétan, hogy Kusturica "polgármester" (sic) ezt a nevet erőlteti. (És ha igen, akkor mi van?) Whitepixels vita 2021. június 1., 18:20 (CEST)
replies: text: Szerintem is a szerb neve legyen az elsődleges; a Küstendorf természetesen átirányítás. Alapos indok nélkül (ami jellemzően a meghonosodott magyar név) a helyi nevet szoktuk használni. Ha valaki el akar térni a bevett szokásoktól, akkor nyisson vitát a nyelvi kocsmafalon. Hkoala  2021. június 1., 19:10 (CEST)
Kusturica maga találta ki a Küstendorf nevet. Fesztiválját pedig Küstendorf Fesztiválnak is hívják. A Küstendorf a szerb név is. Emir Kusturica saját nevéről nevezte el, neve „Kustu“. Kustu Dorf =Küstendorf .
Mármint mindenhol Küstendorfnak kellene hívni, mert az egyetlen lakos így hívja.
Csak a szerb média nevezte át szerb szóra.
Szeretem Magyarországot. :)
--Tecumseh*1301 vita 2021. június 1., 20:42 (CEST)

text: A falunak 14 wikin van cikke, ebből három Küstendorf, tíz Drvengrad (a hébert sajnos nem tudom elolvasni). Úgyhogy szeretheted a többi kilenc országot is :-) Hkoala  2021. június 1., 20:53 (CEST)
replies: text: :A héber testvércikk is a Drvengrad formát használja. -- Malatinszky vita 2023. február 5., 15:52 (CET)
thread_title:  Név
Vita:Onódy Lajos

message: A "nem kapott több szerepet" részt törlöm. Egyrészt a forrásként megadott szöveg se tartalmazza ezt, másrészt Onódy elítélése után még legalább 15 filmben (mozifilmben és tévéjátékban) szerepelt. (Azért "minimum", mert sok tévéfilm nem szerepel az adatbázisokban.) Továbbá szintén Onódy elítélése után 1967-ben Balázs Béla-díjat kapott, ami ugyan nem Kossuth-díj és nem is az Oscar, de rangos díj, és akit a hatalom nem szeretett, az nem kaphatott. ZorróAszter vita 2021. április 9., 20:09 (CEST)
thread_title:  Bara Margit
Vita:Brook Taylor

message: Nagyon dícséretes, hogy egy új szerkesztő ilyen jó cikkel kezd.
Van azért még munka a cikkel. Egyérszt elírásokat kellene javítani ( Edmondton helyett Edmonton stb. ), másrészt stiláris ellenőrzésre van szükség (pl. gyenge egészsége miatt halt meg - nem informatív fogalmazás.)--Linkoman vita 2021. április 10., 13:05 (CEST)
replies: text: Látom, és köszönöm, hogy sok javítást végeztetek. Van még ezen felül szükség átírásra és lektorálásra szerinted? Vagy maradjon a sablon hátha valaki még tud rajta javítani valamilyen módon? Köszi megint, Koiosz vita 2021. április 10., 15:54 (CEST)
thread_title:  Lektorálandó, mert...
Vita:Badulla

message: A KNMH szerint Badalla. Nem teljesen értem, miért, mert a szingaléz és a tamil névben is egyértelműen U szerepel; talán az angol kiejtésben lett az U-ból A. Sta064 vita 2021. április 10., 13:34 (CEST)
thread_title:  Magyar átírás?
Sablonvita:Emir Kusturica filmjei

message: szia! Készítettél egy egyértelműsítést a sablonban: Az élet egy csoda (film) és Az élet egy csoda (minisorozat). A másodikra biztos szükség van? Az csak az eredeti film 5 órás vágása, amelyet történetesen több részben vetítettek le. A neten csak egy IMDB adatlapot találtam róla. Üdv, Whitepixels vita 2021. április 10., 17:55 (CEST)
 Szia, ha ugyanarról van szó, akkor ebben az esetben szerintem nem szükséges. Bevallom, nem néztem meg alaposabban, csak igyekszem inkább mindent előre egyértelműsíteni, hogy ne utólag kelljen átnevezgetni szócikkeket névegyezés miatt. :) – HG vita 2021. április 10., 18:20 (CEST)
replies: text: Rendben, köszi, akkor átnevezem. Whitepixels vita 2021. április 10., 19:00 (CEST)
thread_title: Egyért
Vita:Tomán Szabina

message: Indok: Lényegesen rövidíteni kell, releváns tényekre szorítkozni, színes személyes bulvártörténeteket kivenni, önméltatásokat és termékreklámokat kivenni. - Akela vita 2021. április 11., 09:53 (CEST)
thread_title:  Reklám
Vita:Szabó László (iparművész)

message: Idetartozik: a bábokat Foky Ottó tervezte. OsvátA vita 2021. április 12., 19:22 (CEST)
replies: text: nem is írja a szócikk, hogy Szabó tervezte volna. Xia  Üzenő  2021. április 12., 20:00 (CEST)
replies: text: : Fokyt sem írja. Szerintem ez hiányzik. Az összes filmnek, ami itt említve van, meg még több tucatnak, Foky volt a bábtervezője és rendezője is. Jól ismertem és kedveltem mindkettejüket. Szabó Lacinak is jár, hogy Foky neve a cikkben szerepeljen. (Szerintem). OsvátA vita 2021. április 12., 20:10 (CEST)
replies: text: ::szerintem meg nem kell szerepelnie benne, ez Szabó életrajza, nem a filmek szócikke, a filmekében szerepel, ott is van a helye... Nem kezdjük el felsorolni a rendezőket, és a szinkronhangokat is itt, ugye? Xia  Üzenő  2021. április 12., 22:23 (CEST)
replies: text: :::Kétségtelen. Bár magyar bábfimeket amúgyis nagyon ritkán szoktak szinkronizálni. OsvátA vita 2021. április 13., 05:49 (CEST)

message: A cikkből nem derül ki számomra, hogy milyen okból van a "Magyar pilóták" kategóriában, ezért egyelőre kiveszem a kategóriát. – Hkoala  2021. augusztus 17., 15:22 (CEST)
replies: text: A forrásban szerepelt: https://www.beol.hu/bekes/kultura-bekes/vadaszpilotabol-lett-babkeszito-a-tevemaci-megalmodoja-332201/ "Nagyon szerettem annak idején a JAK és a MIG vadászgépekkel repülni. Szívem szerint mégis inkább egy régi Bücker-Jungmann kormánya mögé ülnék, ezen tanultam meg a repülés alapjait egy I. világháborús veterán pilótától." Xia  Üzenő  2021. augusztus 17., 16:35 (CEST)
thread_title:  Pilóta
Vita:Leolvasási keret

message: A cikk szerint: „Azt az olvasási keretet, mely tartalmaz egy start és egy stop kodont, nyitott leolvasási keretnek nevezzük.”.
A nyitott leolvasási keret c. cikk szerint: „A molekuláris genetikában nyitott leolvasási keret (…) az olyan leolvasási keret neve, ami nem tartalmaz stop kodont.”.
Melyik definíció helyes? (Gondolom, a 2., mert ott az van, hogy nincs stop kodon. Szerintem, ha van stop, akkor az zárt leolvasási keret.). Alfa-ketosav vita 2021. április 13., 08:56 (CEST)
thread_title:  Ütköző definíciók
Vita:KoronaFM100

message: Szia! Érdemes egy fél napot rászánni arra, hogy elsajátitsa az ember a wikiminimumot. Nem ördöngősség. OsvátA vita 2021. április 13., 11:15 (CEST)
thread_title: Wikiminimum

message: Törlési megbeszélés eredményeképpen törölve. Gg. AnyÜzenet 2021. április 22., 13:00 (CEST)
thread_title:  Törlési megbeszélés eredménye
Fájlvita:Vasas-Dorog.jpg

message: Ez egy újságkivágás, eléggé vitatható, hogy ennek a képnek a múzeum a jogtulajdonosa. Mire alapozzák ezt? Pontosan melyik újságban, hol jelent meg ez a kép? – Regasterios vita 2021. április 13., 11:33 (CEST)
thread_title:  Licenc vitatása
Fájlvita:A stadion fedett ülőtribüne az 1950-es években.jpg

message: A :Fájl:Vasas-Dorog.jpg-hez hasonlóan ez is egyértelműen egy újságkivágás, nem eredeti fotó, így erősen vitatható, hogy ennek a képnek a múzeum a jogtulajdonosa. Tisztázni kellene, mire alapozzák ezt, és pontosítani, melyik újságban, hol jelent meg ez a kép? – Regasterios vita 2021. április 13., 11:43 (CEST)
thread_title:  Licenc vitatása
Vita:Féljuhok

message: lelki szemein előtt mindig megjelenik egy félbevágott juh, amikor meglátom ezt a cikket a friss változtatásokban... – Alensha  üzi 2007. szeptember 15., 20:14 (CEST)
replies: text: és mit szólsz a pervertált szarvaikhoz? --Hkoala  vita 2007. szeptember 15., 20:16 (CEST)
szegények... és még a farkuk is rövid :D – Alensha  üzi 2007. szeptember 15., 20:26 (CEST)
replies: text: : Gondolkodtam, hogy ne írjak-e egy "szarv" szócikket a típusokról, de nem tudok róluk eleget. Írjuk helyette magyarul, hogy "kicsavart"? SZVSZ iszonyúan és nem kedvezően félreérthető. A "csavart" se ezt jelenti. Tud valaki jobbat?? — P/c 2007. szeptember 15., 20:27 (CEST)
replies: text: ::Részemről ez nem kritika volt, csak nagyon poénosnak találtam. --Hkoala  vita 2007. szeptember 15., 20:29 (CEST)

text: : Mindettől függetlenül a megjegyzés teljesen jogos. Na, most kitaláltam valamit; nézzeétek meg, hogy jó lett-e! — P/c 2007. szeptember 15., 20:50 (CEST)
thread_title: Untitled

message: Vajon a szövegek egyes részei nem másolások? Valahogy nem szólnak jól. DenesFeri vita 2021. április 13., 12:32 (CEST)
A Brehm-ből másolás. DenesFeri vita 2021. április 13., 13:07 (CEST)
thread_title:  A szövegek
Fájlvita:Kisszekeresi táncok.jpg

message: Többnyire a Commonsba töltött fel képeket ez a szerkesztő, azokat is törlésre jelöltem a :c:Commons:Deletion requests/Files uploaded by Deathskull oldalon, mert több különböző nevet adott meg szerzőként, de mindegyiket sajátként jelölte meg. Maguk a képek is többféle fényképezőgéppel készültek, nem lehet kihámozni, hogy melyik valóban a szerzőé, és melyik nem. – Regasterios vita 2021. április 13., 17:39 (CEST)
thread_title:  Licenc vitatása